
                                                                      REFERAT
Privind alocarea sumei de 50000 lei din bugetul local
pentru vizita Consiliului Local al Municipiului Szeged la Timişoara

În baza relaţiilor de înfrăţire dintre Municipiul Timişoara şi Municipiul Szeged, s-a creat obiceiul să se organizeze întâlniri anuale între autorităţile publice ale celor două oraşe.

Astfel, în anul 2003 Consiliul Local al Municipiului Szeged a efectuat o vizită la Timişoara, unde a avut o întâlnire cu Consiliul Local al Municipiului.

În luna iunie 2005, Consiliul Local al Municipiului Timişoara a efectuat o vizită la Szeged.

În 2007 Consiliul Local din Szeged a anunţat intenţia de a efectua o vizită la Timişoara, în perioada 20-21 aprilie 2007.

Consiliul Local al Municipiului Szeged are un număr de 42 membri, un primar şi trei viceprimari.   

Am estimat că vor participa un număr total de 50 de membri. Cheltuielile se estimează a fi efectuate pentru :
· cheltuieli de cazare aproximativ 25000 lei;

· cheltuieli zilnice de masă  aproximativ 12000 lei;

· cheltuieli de trataţie şi cocteil aproximativ 3000 lei;

· masă festivă oferită de Consiliul Local al Municipiului Timişoara aproximativ 5000 lei;
· cadouri şi materiale de promovare a Municipiului Timişoara aproximativ 5000 lei.

Având în vedere cele mai sus menţionate, solicităm aprobarea alocării sumei de 50000 lei de la bugetul local, pentru acoperirea cheltuielilor prilejuite de vizita Consiliului Local al Municpiului Szeged în perioada 20-21 aprilie 2007 la Timişoara.

